Občina Kidričevo, Kopališka ulica 14, 2325 Kidričevo, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljevanju ZSPDSLS-1) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

JAVNO ZBIRANJE PONUDB ZA PRODAJO NEPREMIČNIN
1. Naziv in sedež organizatorja javnega zbiranja ponudb

Občina Kidričevo, Kopališka ulica 14, 2325 Kidričevo
2. Predmet prodaje

Predmet prodaje sta naslednji nepremičnini:
· parc. št. 331/2, k.o. (424) Apače, zemljišče v izmeri 1733 m2, v deležu 1/1 in
· parc. št. 333/226, k.o. (424) Apače, zemljišče v izmeri 1323, v deležu 1/1.

Nepremičnini sta ZK urejeni in bremen prosti, izjema je nepremičnina parc. št. 331/2, k.o. Apače, pri kateri je:
· na podlagi pogodbe o služnostni pravici št. 116795 z dne 16. julija 2007, vknjižena služnostna pravica vožnje in hoje ob vzdrževanju objekta, v korist imetnika: Elektro Maribor d.d., Vetrinjska ulica 2, 2000 Maribor ter

· na podlagi pogodbe o ustanovitvi služnostne pravice, sklenjene dne 06.11.2017, vknjižena služnostna pravica kabliranja dela odcepov daljnovodov 20 kV in izgradnje novega zemeljskega nizkonapetostnega in srednjenapetostnega kablovoda ter kabelske kanalizacije z uvlečenjem optičnega kabla ter neoviranega dostopa za potrebe izgradnje, obratovanja, vzdrževanja in nadzora zgrajenega objekta, v delu njegove umestitve, skladno s projektom: Kabliranje dela odcepov daljnovodov 20 kV d-078 Kidričevo 2-Taborišče in d-161 Kidričevo-Pleskar, vse za čas obratovalne dobe zgrajenega objekta, v korist imetnika: Elektro Maribor d.d., Vetrinjska ulica 2, 2000 Maribor.
Ponudbena cena ne sme biti nižja od 85.568,00 EUR.

Varščina znaša 8.556,80 EUR.

Najugodnejši ponudnik plača na ponujeno ceno še 22% DDV za nepremičnino parc. št. 331/2, k.o. (424) Apače (nezazidano stavbno zemljišče) in 2% davek na promet nepremičnin za nepremičnino parc. št. 333/226, k.o. (424) Apače (zazidano stavbo zemljišče-stavba 348).

3. Komisija, cenilec in izjava skladno z določilom 51/7 člena ZSPDSLS-1

Postopek javnega zbiranja ponudb bo izvedla komisija v sestavi:
· Damjan Napast, dir. občinske uprave – predsednica
· Mojca Meško, višja svetovalka – članica
· Tina Kodela, višja svetovalka – članica.

Zaradi nepredvidljivih dogodkov se lahko sestava komisije spremeni, o čemer bodo zainteresirani kupci obveščeni.
Za nepremičnini, ki sta predmet prodaje, je oceno vrednosti opravil sodni cenilec, imenovan za strokovno področje gradbeništva, področje gradbeništvo splošno, Jože Gašperšič, ing.grad..

Ponudniki morajo najkasneje pred sklenitvijo pravnega posla podati izjavo o nepovezanosti s člani komisije in cenilcem v smislu, kot ga določa 51/7 člen ZSPDSLS-1, ki kot povezane osebe šteje:
· fizično osebo, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
· fizično osebo, ki je s članom komisije ali cenilcem v odnosu skrbništva ali posvojenca oziroma posvojitelja,
· pravno osebo, v kapitalu katere ima član komisije ali cenilec delež večji od 50 odstotkov in
· drugo osebo, s katerimi je glede na znane okoliščine ali na kakršnem koli pravnem temelju povezana s članom komisije ali cenilcem, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

V kolikor se sestava komisije zaradi nepredvidenih okoliščin na dan odpiranja ponudb spremeni, poda komisija odločitev o izpolnjevanju pogojev za udeležbo v postopku ter najugodnejšem ponudniku, po prejemu nove izjave najugodnejšega ponudnika ter po potrebi preostalih sodelujočih.

4. Vrsta pravnega posla in sklenitev pogodbe

Prodaja nepremičnine. Pogodba mora biti sklenjena v roku 15 dni po pozivu organizatorja javnega zbiranja ponudb.

5. Najnižja ponudbena cena

Najnižja ponudbena cena ne sme biti nižja od 85.568,00 EUR pri čemer ponudbena cena predstavlja znesek kupnine brez vključenega 22% DDV za nepremičnino parc. št. 331/2, k.o. (424) Apače (nezazidano stavbno zemljišče) in 2% davek na promet nepremičnin za nepremičnino parc. št. 333/226, k.o. (424) Apače (zazidano stavbo zemljišče-stavba 348), ki ju plača kupec.

Ponudba se odda na obrazcu z vsebino iz priloge 1 te objave.

6. Način in rok plačila kupnine

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu, varščina pa se zadrži kot pogodbena kazen.

7. Sklenitev pogodbe

Pogodba bo sklenjena s tistim ponudnikom, ki bo ponudil najvišjo odkupno ceno.

V primeru, da je podanih več ponudb z enako najvišjo odkupno ceno, ima prednost tisti ponudnik, ki je prvi oddal ponudbo.
Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno - kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla postopek ustavi.
8. Višina varščine

Varščina za predmet prodaje znaša 8.556,80 EUR.

Varščina se plača najkasneje do dne 27.5.2019 do 24.00 ure na TRR Občine Kidričevo, in sicer:

	Številka TRR:
	SI56 01245-0100017097

	Naziv:
	Občina Kidričevo

	Naslov:
	  Kopališka ulica 14, 2325 Kidričevo

	Referenca oz. sklic:
	SI12 478-17-2017

	Namen nakazila:
	Javno zbiranje ponudb 478-17/2017


Uspelemu ponudniku se bo vplačana varščina vštela v kupnino, ostalim pa bo brezobrestno vrnjena v roku 30 dni po izboru najugodnejšega ponudnika.

Če najugodnejši ponudnik ne sklene pogodbe ali ne plača kupnine, se varščina zadrži.

9. Podrobnejši pogoji javnega zbiranja ponudb

Na javnem zbiranju ponudb lahko sodelujejo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. Pri javnem zbiranju ponudb kot ponudniki ne morejo sodelovati cenilec in člani komisije ter z njimi povezane osebe v smislu 51/7 člena ZSPDSLS-1.

Ponudnik mora na elektronski naslov: obcina@kidricevo.si ali s priporočeno pošiljko na naslov: Občina Kidričevo, Kopališka ulica 14, 2325 Kidričevo, z nazivom zadeve »ponudba v zadevi 478-17/2017« poslati:
1. izpolnjen, lastnoročno podpisan ali poskeniran obrazec, ki je priloga 1 te objave,

2. potrdilo o plačani varščini ter
3. kopijo osebnega dokumenta (potni list ali osebno izkaznico) - velja za fizične osebe in s.p.-je.

Če je ponudba oddana po elektronski pošti, se šteje, da je pravočasna, če je poslana najkasneje do 27.5.2019 do 24.00 ure.
Če je ponudba poslana s priporočeno pošiljko po navadni pošti ali oddana osebno na vložišče organizatorja zbiranja ponudb, se šteje, da je pravočasna, če prispe na naslov organizatorja zbiranja ponudb najkasneje do 27.5.2019 do 24.00 ure.
Ponudbe, predložene po izteku roka bodo izločene iz postopka.

Odpiranje ponudb NE BO javno.
Ponudniki bodo o rezultatih zbiranja ponudb obveščeni najkasneje 8 dni po zaključenem zbiranju ponudb.

Ponudniki, ki ne bodo izpolnjevali pogojev iz te točke, bodo po sklepu komisije, ki bo vodila javno zbiranje ponudb, izločeni iz postopka.
11. Ogled

Za dodatne informacije v zvezi s predmetom javnega zbiranja ponudb se obrnite na direktorja občinske uprave, Damjana Napasta, telefon 02/799 06 10, e-pošta: obcina@kidricevo.si. Ogled predmeta prodaje je možen izključno po predhodni najavi, in sicer najkasneje do 22.5.2019 do 15.00 ure.

12. Obvestilo posameznikom po 13. členu Splošne uredbe o varstvu podatkov (GDPR)

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Občine Kidričevo je priloga te objave.
13. Opozorilo

Organizator lahko do sklenitve pravnega posla, postopek javnega zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

Številka: 478-17/2017

Datum: 6.5.2019









Anton LESKOVAR,










župan Občine Kidričevo

